Tatăl Alexandrei Măceșanu, fata ucisă de criminalul din Caracal, susține că a trecut prin momente cumplite când s-a dus la Poliție să anunțe dispariția fetei. El ar fi fost amenințat de șeful Poliției Caracal că va plăti pentru cercetări, dacă se va dovedi că tânăra are o aventură amoroasă.

UPDATE

Informațiile au fost confirmate de Alexandru Cumpănașu, președintele Coaliției Naționale pentru Modernizarea României, cel care a vorbit despre cazul Alexandrei Măceșanu, nepoata sa: „Șeful Poliției Caracal i-a spus tatălui Alexandrei că „dacă cumva s-a încurcat cu vreunul o să plătești tu pagubele acestei investigații. L-a chemat să participe la două dintre cele trei descinderi, punându-l pe el să spargă ușile”, a declarat Alexandru Cumpănașu la Antena 3.

———————————————————————————————————————————————————————————————-

Tatăl Alexandrei Măceșanu, fata ucisă de criminalul taximetrist, amenințat de șeful Poliției Caracal!

Cazul fetelor din Caracal, în care Gheorghe Dincă este bănuit că ar fi ucis cel puțin două tinere, după ce le-ar fi sechestrat, are numeroase momente cumplite. „Hai, bă, ce dracu’… știi cum sunt fetele în ziua de azi… apare mâine-poimâine cu iubitul de mână!„, i-ar fi spus șeful Poliției din Caracal bărbatului care a mers să își caute fata care nu mai venea acasă, susțin cei de la Gazetanoua.

Ulterior, când lucrurile au devenit mai serioase și au apărut apelurile către 112, polițiștii l-au luat pe tatăl Alexandrei cu ei și i-au cerut să spargă personal ușile de la casele vizate! „Hai, dă tu cu piciorul în ușă că noi nu intrăm… uite, mai e și un câine…„, i s-a cerut acestuia.

„Dacă dă dracu’ să fie încurcată cu vreunul, tu plătești toate perchezițiile!”

La primele două adrese părintele Alexandrei a spart ușile, iar la a treia nu a mai fost chemat de autorități. Abia în noapte a fost adus din nou pentru a merge la adresa unde s-a dovedit că se găsea criminalul. A urmat un moment șocant. Nicolae Mirea, șeful Poliției Caracal, l-a lăsat pe bărbat uluit: „Dacă dă dracu’ să fie încurcată cu vreunul, tu plătești toate perchezițiile!„. Din nefericire, tânăra nu avea o poveste de dragoste, ci sfârșise într-un mod tragic!